બિહાર પ્રદેશમાં પૂર્વોત્તર રેલવેનું સ્ટેશન રક્સોલ સમસ્તીપુર, દરભંગા થઇ અથવા તો નરકરિયાગંજ થઇને રકસોલ જવાય છે. ભારતીય રેલવે સ્ટેશન રકસોલથી લગભગ એક માઇલ દૂર નેપાળ સરકાર સંચાલિત રેલવે સ્ટેશન છે. ત્યાંથી નેપાળ રેલવેમાં બેસવું પડે છે. આ ટ્રેન માત્ર ર૯ કિ.મી. અમલેખગંજ સુધી જ જાય છે. અમલેખગંજથી ભીખફેડી બજાર લગભગ ર૭ કિ.મી. દૂર છે. ત્યાં સુધી વાહનો જાય છે. ભીમખેડીથી થાનકોટનો રસ્તો દુર્ગમ છે. થાનકોટથી કાઠમંડુ છ કિ.મી. છે. પાકી સડક છે. ટેકસી વાહન મળી રહે છે. કાઠમંડુથી બે કિ.મી. દૂર ભગવાન પશુપતિનાથ રહે છે. કાઠમંડુ વિષ્ણુમતી તથા બાગમતીના સંગમ ઉપર છે. બાગમતી નદીના તટ ઉપર નેપાળના રક્ષક મછંદરનાથનું મંદિર છે. વિષ્ણુમતીના તટ ઉપર પશુપતિનાથનું મંદિર છે. યાત્રાળુઓ અહીંની વિષ્ણુમતી નદીમાં સ્નાન કર્યા બાદ પશુપતિનાથ જાય છે.